Timus, kucing telon sing selot gembuk, kriyip-kriyip nyawang Atun usreg ngresiki teplek, sampek klalen durung makani. Dingeong-ngeong po-o ora ngrewes. Yo wis, sabar ndisik, suko ngledo kupu kuning bae ah.., lha kae ting sliwer. Bejone kupu kuning rasane pait, nek gurih wis tak kremus ket mbiyek-mbiyek, batine Timus. Ngolet sedilut bar kuwi tapuk ngudak kupu kuning sing menclok nang suket.
